Document ID: 32003R1216

32003R1216
L 169/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) 1216/2003 НА КОМИСИЯТА
от 7 юли 2003 година,
за прилагането на Регламент (EO) № 450/2003 на Европейския парламент и на Съвета, относно индекса на разходите за труд
(текст от значение за ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EO) № 450/2003 на Европейския парламент и Съвета от 27 февруари 2003 г., относно индекса на разходите за труд (1), и по-специално член 11 от него,
като има предвид, че:
(1)
Корекцията за сезонност и работен ден на индекса на разходите за труд съставлява съществен елемент от съставянето на индекса. Коригираните серии позволяват да се сравняват резултатите и да се интерпретира индекса по разбираем начин.
(2)
Предварително определените формати на предаване снижават до минимум проблемите, които възникват от предаването на данните и заедно със стандартизираните отчети за качеството подобряват интерпретацията и улесняват бързото използване на индекса на разходите за труд.
(3)
Предвидените мерки в настоящия регламент са в съответствие със становището на Програмния комитет по статистика.
(4)
Съгласно член 9 от Регламент (EO) № 450/2003 следва да се позволят известни отклонения от Регламент (EO) № 450/2003,
ПРИЕ НАСТОЯЩИЯ РЕГЛАМЕНТ:
Член 1
Процедури на предаване и корекция
1. Предаваните индекси и мета данни се изпращат в електронна форма от държавите-членки на Комисията (Евростат). Предаването трябва да е съобразено със съответните стандарти за обмен, одобрени от Програмния комитет по статистика. Евростат се задължава да предоставя подробна документация относно одобрените стандарти, както и насоки относно начина на прилагане на стандартите.
2. Предаваните индекси и мета данни се изготвят по начин, който да позволява задълбоченото интерпретиране на резултатите и ефикасното прилагане на процедурите на Комисията (Евростат) за корекция за сезонност на европейските агрегати.
Индексните серии се предават в следните форми:
a)
без корекции;
б)
с корекция за работен ден;
в)
с корекция за сезонност и работен ден.
Член 2
Качество
1. Критериите за качество, предвидени в член 8, параграф 1 от Регламент (EO) № 450/2003 включват следното:
a)
съотносимост;
б)
точност;
в)
своевременност и навременност;
г)
достъпност и яснота;
д)
съпоставимост;
е)
кохерентност;
ж)
пълнота.
Националните органи трябва да направят необходимото, така че резултатите да отразяват в достатъчна степен на представителност, действителното състояние по отношение на стопанските дейности.
2. Предвидените в член 8, параграф 2 от Регламент (EO) № 450/2003 отчети за качеството се представят на Комисията не по-късно от 31 август всяка година и се отнасят до данни към края на четвъртото тримесечие на предходната календарна година. Първият отчет за качеството се предава в срок не по-късно от 31 август 2004 г.
3. Съдържанието на годишните отчети за качеството относно индекса на разходите за труд се урежда в приложение I към настоящия регламент.
Член 3
Преходни периоди
Подробностите относно преходните периоди, предвидени в член 9, параграф 1 от Регламент (EO) № 450/2003, се уреждат в приложение II към настоящия регламент.
Член 4
Предварителни проучвания за осъществимост
Подробностите относно предварителните проучвания за осъществимост, предвидени в член 10 от Регламент (EO) № 450/2003, са уредени в приложение III към настоящия регламент.
Член 5
Верижно съставяне на индекса
Формулата на Ласпейрес за верижно съставяне на индекса, която се използва за изчисляване на индекса на разходите за труд за комбинации от разделите от NACE Rev. 1, предвидени в приложението на Регламент (EO) № 450/2003, се урежда в приложение IV към настоящия регламент.
Член 6
Дерогации
Случаите, в които се допускат дерогации от член 1, параграф 2, по силата на член 9, параграф 2 от Регламент (EO) № 450/2003, се уреждат в приложение V към настоящия регламент.
Член 7
Влизане в сила
Настоящият регламент влиза в сила на двадесетия ден след публикуването му в Официален вестник на Европейски съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 юли 2003 година.

Labels: 4
19
9
12
15